Մաքս Կրուզե

**Մաքսիմիլիան "Մաքս" Կրուզե** (, ), գերմանացի ֆուտբոլիստ, հարձակվող։ Հանդես է գալիս գերմանական «Վերդեր Բրեմեն»-ի և Գերմանիայի ազգային հավաքականի կազմում։

## Ակումբային կարիերա
### Վաղ տարիներ
2006 թվականի հունվարին Կրուզեն միացել է «Վերդեր Բրեմեն»-ի ակադեմիային։ 2009 թվականի մայիսի 4-ին 2 տարվա պայմանագիր է կնքել «*Սանկտ Պաուլի*»-ի հետ։ 2011-2012 մրցաշրջանի ընթացքում Կրուզեն դարձել է 13 գոլի և 6 գոլային փոխանցման հեղինակ։ Այս մրցաշրջանում թիմը վաստակել է 62 միավոր, սակայն զրկվել է Բունդեսլիգա վերադառնալու հնարավորությունից։

### «Ֆրայբուրգ»
2012 թվականի ամռանը Մաքս Կրուզեն տեղափոխվել է Բունդեսլիգան ներկայացնող «Ֆրայբուրգ»։ Կրուզեն իր դեբյուտը նշել է 2012 թվականի օգոստոսի 18-ին՝ Գերմանիայի գավաթի խաղարկության շրջանակներում կայացած «*Վիկտորիա Համբուրգ*»-ի դեմ խաղում։ Այդ խաղում նա խփել է նաև իր առաջին գոլը, ինչպես նաև դարձել է գոլային փոխանցման հեղինակ։  Բունդեսլիգայի շրջանակներում նա իր նորամուտի հանդիպումն անցկացրել է օգոստոսի 25-ին՝ «Մայնց»-ի դեմ խաղում, որն ավարտվել է 1-1 հաշվով։ Կրուզեն օգնել է «Ֆրայբուրգ»-ին տանել մրցաշրջանի առաջին հաղթանակը իրենց երրորդ խաղում, որը տեղի է ունեցել «Հոֆենհայմ»-ի դեմ։ Նա այդ խաղում դարձել է գոլի և  երկու գոլային փոխանցման հեղինակ, իսկ հանդիպումն ավարտվել է 5-3 հաշվով։

Կրուզեն գոլային փոխանցման հեղինակ է դարձել դեկտեմբերի 15-ին կայացած «Շալկե 04»-ի դեմ խաղում, որն ավարտվել է 3-1 հաշվով՝ «Ֆրայբուրգ»-ի հաղթանակով։ 2013 թվականի փետրվարի 16-ին նա 9-րդ րոպեին բացել է «Վերդեր Բրեմեն»-ի դեմ խաղի հաշիվը, որն ավարտվել է 3-2 հաշվով։

### «Բորուսիա Մյուխենգլադբախ»
2013 թվականի ապրիլին Կրուզեն տեղափոխվել է «Բորուսիա Մյոնխենգլադբախ»։ Նա թիմի հետ կնքել է 4 տարվա պայմանագիր։ Թիմի կազմում նա իր դեբյուտը նշել է 2013 թվականի օգոստոսի 4-ին՝ Գերմանիայի գավաթի խաղարկության շրջանակներում կայացած «Դարմշտադտ»-ի դեմ խաղում։ Իր առաջին գոլը գերմանացի ֆուտբոլիստը խփել է օգոստոսի 17-ին՝ «Հաննովեր 96»-ի դեմ խաղում, որն ավարտվել է 3-0 հաշվով։ Կրուզեն գոլի հեղինակ է դարձել նաև օգոստոսի  31-ին կայացած «Վերդեր Բրեմեն»-ի դեմ խաղում։

### «Վոլֆսբուրգ»
2015 թվականի մայիսի 10-ին Մաքս Կրուզեն 4 տարվա պայմանագիր է կնքել գերմանակն մեկ այլ թիմի՝ «Վոլֆսբուրգ»-ի հետ։ Տրանսֆերն արժեցել է 12 միլիոն եվրո։  Նա իր դեբյուտը նշել է օգոտսոսի 1-ին՝ Գերմանիայի սուպերգավաթի շրջանակներում կայացած «Բավարիա»-ի դեմ խաղում։ Նա փոխարինման է դուրս եկել 70-րդ րոպեին։ Իր առաջին գոլը նոր թիմի կազմում խփել է  2015 թվականի օգոստոսի 8-ին՝ Գերմանիայի գավաթի խաղարկության շրջանակներում կայացած «Շտուտգարտ»-ի դեմ խաղում։

### «Վերդեր Բրեմեն»
2016 թվականի օգոստոսի 2-ին Կրուզեն տեղափոխվել է «Վերդեր Բրեմեն»։ Նա իր առաջին գոլը խփել է 2016 թվականի դեկտեմբերի 3-ին՝ օգնելով հաղթել «Ինգոլշտադտ»-ին 2-1 հաշվով։ 2017 թվականի ապրիլի 22-ին Մաքս Կրուզեն դարձել է 4 գոլի հեղինակ «Ինգոլշտադտ»-ի դեմ խաղում՝ օգնելով կամայական հաղթանակ տանել 4-2 հաշվով։

2018-2019 մրցաշրջանից առաջ Կրուզեն ստացել է «Վերդեր»-ի ավագի կոչումը։

## Միջազգային կարիերա
2007 թվականին Գերմանիա Մ19 հավաքականի կազմում մասնակցել է Եվրոպայի առաջնությանը։ Հետագայում հանդես է եկել նաև Գերմանիա Մ21 հավաքականի կազմում։

Գերմանիայի ազգային հավաքական նա առաջին անգամ հրավիրվել է 2013 թվականի մայիսի 29-ին կայանալիք Էկվադորի հավաքականի դեմ խաղին մասնակցելու համար։ Այդ խաղում 79-րդ րոպեին փոխարինել է Դենիս Աոգոյին և գոլային փոխանցում է կատարել Լուկաս Պոդոլսկիին։ Հանդիպումն ավարտվել է 4-2 հաշվով։ Հավաքականի կազմում նա իր առաջին գոլը խփել է իր երկրորդ խաղում, որը տեղի է ունեցել Միացյալ Նահանգների հավաքականի դեմ և նվիրված է եղել ԱՄՆ-ի Ֆուտբոլի Ֆեդերացիայի կազմավորման 100-ամյակին։

Եվրո 2016-ի որակավորման փուլի ընթացքում Կրուզեն դարձել է երկու գոլի հեղինակ՝ 2015 թվականի հունիսի 13-ին կայացած Ջիբրալթարի հավաքականի դեմ խաղում։

## Անձնական կյանք
Բացի ֆուտբոլիստ լինելուց Մաքս Կրուզեն նաև պրոֆեսիոնալ պոկեր խաղացող է։ 2014 թվականի մարտի 18-ին մասնակցել է Պոկերի աշխարհի առաջնությանը և գրավելով 3-րդ տեղը շահել 36494 դոլար գումար։

## Վիճակագրություն

## Ձեռքբերումներ
* Գերմանիայի սուպերգավաթակիր - 2015

## Ծանոթագրություններ

## Արտաքին հղումներ
* 
* 
* 
 

Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Սանկտ Պաուլիի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆեներբահչեի ֆուտբոլիստներ
Կատեգորիա:Ֆրայբուրգի ֆուտբոլիստներ